CELEX: 62021TN0052
Language: sk
Date: 2021-01-25 00:00:00
Title: Vec T-52/21: Žaloba podaná 25. januára 2021 – ClientEarth/Komisia

12.4.2021   
            
            
               SK
            
            
               Úradný vestník Európskej únie
            
            
               C 128/41
            
         
      Žaloba podaná 25. januára 2021 – ClientEarth/Komisia
      (Vec T-52/21)
      (2021/C 128/49)
      Jazyk konania: angličtina
      
         Účastníci konania
      
      
         Žalobkyňa: ClientEarth AISBL (Brusel, Belgicko) (v zastúpení: O. Brouwer, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil implicitné rozhodnutie žalovanej zo 16. novembra 2020 o odmietnutí prístupu k určitým dokumentom týkajúcim sa kontroly rybolovu podľa nariadenia (ES) č. 1049/2001 (1) a nariadenia (ES) č. 1367/2006 (2),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod založený na tom, že žalovaná tým, že neposkytla žalobkyni výslovné rozhodnutie týkajúce sa jej žiadosti o sprístupnenie v lehote na vybavenie opakovaných žiadostí stanovenej v článkoch 8 ods. 1 a 2 nariadenia č. 1049/2001, implicitne odmietla poskytnúť prístup v zmysle článku 8 ods. 3 uvedeného nariadenia. Tvrdí, že toto implicitné rozhodnutie o odmietnutí je neodôvodnené, v dôsledku čoho uvádza, že by malo byť zrušené, pretože Komisia porušila svoju povinnosť odôvodnenia podľa článku 8 ods. 1 nariadenia č. 1049/2001, článku 41 ods. 2 tretej zarážky Charty základných práv Európskej únie a článku 296 ZFEÚ.
      
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).
      
         (2)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 2006, s. 13).